proxectonos/corpus_dominio_legal_administrativo_tmp huggingface dataset:
RESOLUCIÓN do 14 de marzo de 2023 pola cal se publica o plan de estudos do máster universitario en Enxeñaría Ambiental.
Universidade de Santiago de Compostela — III. Outras disposicións — 04/04/2023

Unha vez obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título por acordo do Consello de Ministros do 18.10.2022 (publicado no BOE do 28 de outubro, pola Resolución da Secretaría Xeral de Universidades do 21.10.2022).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial de máster universitario en Enxeñaría Ambiental pola Universidade de Santiago de Compostela.
Santiago de Compostela, 14 de marzo de 2023
Código RUCT: 4318113.
Rama de coñecemento: Enxeñaría e Arquitectura.
Universidades participantes: Universidade de Santiago de Compostela.
Modalidade de impartición: presencial.
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
Deben cursarse os créditos optativos de cada módulo conforme o indicado na memoria do título.
RESOLUCIÓN do 16 de marzo de 2023 pola que se publica a modificación do plan de estudos do máster universitario en Física.
Universidade de Santiago de Compostela — III. Outras disposicións — 04/04/2023

Este reitorado, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar a modificación do plan de estudos conducente á obtención do título oficial de máster universitario en Física pola Universidade de Santiago de Compostela, que quedará configurado consonte o anexo desta resolución.
Santiago de Compostela, 16 de marzo de 2023
Especialidades:
Para obter o título de máster universitario en Física, do total dos créditos propostos o alumnado deberá cursar os 6 créditos da materia obrigatoria, 12 créditos do traballo de fin de máster, 24 correspondentes a materias dos módulos de optativas vinculadas a calquera das catro especialidades do mestrado e os outros 18 restantes pode elixilos de entre os contidos no catálogo de optativas libres ou vinculadas.
O título inclúe as seguintes especialidades:
– Física Nuclear e de Partículas.
– Física da Materia.
– Física da Luz e a Radiación.
– Física Fundamental.
Ademais dos requisitos xerais do título, para obter algunha das especialidades previstas o alumno/a deberá cumprir as seguintes condicións:
1ª. Cursar polo menos 12 ECTS de materias vinculadas á especialidade elixida.
2ª. Realizar o TFM vinculado á devandita especialidade.
ORDE do 24 de marzo de 2023 pola que se fixa o prezo privado para a venda ao público dunha publicación editada pola Fundación Cidade da Cultura.
Consellería de Cultura, Educación, Formación Profesional e Universidades — III. Outras disposicións — 04/04/2023

O artigo 50 da Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, dispón que «son prezos privados as contraprestacións que obteñan os suxeitos a que se refire o artigo 3 desta lei pola prestación de servizos ou a realización de actividades efectuadas en réxime de dereito privado cando, prestándose tamén tales servizos ou actividades polo sector privado, sexan de solicitude voluntaria por parte dos administrados».
Así mesmo, o artigo 51 da referida lei establece que «os prezos privados serán fixados polas consellerías correspondentes, logo de informe favorable da de Economía e Facenda, atendendo ás condicións e circunstancias do mercado en que operen, sen prexuízo de que excepcionalmente poidan aplicarse subvencións reguladoras. Para estes efectos, a consellería correspondente remitirá á de Economía e Facenda, o proxecto normativo xunto coa memoria económica en que se xustifiquen os aspectos anteriores. A norma que fixe estes prezos deberá ser publicada no
Diario Oficial de Galicia
».
Na súa virtude, vista a proposta formulada pola Consellería de Cultura, Educación, Formación Profesional e Universidades e logo do informe favorable da Consellería de Facenda e Administración Pública, esta consellería
Artigo único
1. Queda aprobado o prezo privado de venda ao público da publicación editada pola Fundación Cidade da Cultura que se relaciona no anexo.
2. Este prezo entenderase co IVE incluído.
Disposición derradeira única
Esta orde entrará en vigor o día seguinte ao da súa publicación no
Diario Oficial de Galicia
.
Santiago de Compostela, 24 de marzo de 2023
–
Cidades no tempo
: Lugo. 30 €.
CORRECCIÓN DE ERROS. Resolución do 27 de setembro de 2022, da Dirección Xeral de Patrimonio Natural, pola que se publican os concellos e as entidades (asociacións e CMVMC) beneficiarios das subvencións concedidas en virtude da Orde do 20 de xaneiro de 2022, pola que se aproban as bases e a convocatoria para a concesión, en réxime de concorrencia competitiva, de axudas para actuacións de concellos e entidades en reservas da biosfera de Galicia con cargo ao Plan de recuperación, transformación e resiliencia, financiado pola Unión Europea-NextGenerationEU para os anos 2022 e 2023 (código de procedemento MT724B).
Consellería de Medio Ambiente, Territorio e Vivenda — III. Outras disposicións — 04/04/2023

Advertido erro na citada resolución, publicada no Diario Oficial de Galicia núm. 193, do 10 de outubro de 2022, cómpre efectuar a seguinte corrección:
– Na páxina 53886, o total do importe elixible mostrado para o anexo I indica «11.317.842,65 €», cando debe indicar «1.317.842,65 €».
RESOLUCIÓN do 23 de febreiro de 2023 pola que se ordena a publicación do Acordo do Consello da Xunta de Galicia do 23 de febreiro de 2023 polo que se aproba a modificación da relación de postos de traballo da Consellería de Sanidade.
Consellería de Facenda e Administración Pública — III. Outras disposicións — 24/02/2023

A aprobación da modificación da relación de postos de traballo da Consellería de Sanidade xustifícase polas razóns indicadas no parágrafo primeiro do acordo.
En consecuencia, por proposta da Dirección Xeral da Función Pública da Consellería de Facenda e Administración Pública, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 23 de febreiro de 2023, adoptou o seguinte
Primeiro. Aprobar a modificación da relación de postos de traballo da Consellería de Sanidade, nos termos que se sinalan no anexo a este acordo, en desenvolvemento da Orde da Consellería de Facenda do 4 de novembro de 2019 pola que se convocou proceso selectivo para o ingreso, pola quenda de acceso libre e promoción interna, na escala de facultativo superior de servizos sociais, especialidade en medicina, de Administración especial da Administración xeral da Comunidade Autónoma de Galicia, subgrupo A1 (DOG núm. 212, do 7 de novembro).
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 23 de febreiro de 2023, relativo á aprobación da modificación da relación de postos de traballo da Consellería de Sanidade, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo a esta resolución.
Santiago de Compostela, 23 de febreiro de 2023
RESOLUCIÓN do 16 de marzo de 2023 pola cal se publica a modificación do plan de estudos de máster universitario en Desenvolvemento Económico e Innovación.
Universidade de Santiago de Compostela — III. Outras disposicións — 03/04/2023

Consonte o disposto nos artigos 26 e 28 do Real decreto 1393/2007, do 29 de outubro, polo que se establece o procedemento para a modificación de plans de estudos xa verificados, e unha vez recibido o informe favorable da Axencia para a Calidade do Sistema Universitario de Galicia ás modificacións presentadas a este plan, con data do 20 de maio de 2022, esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar a modificación do plan de estudos conducente á obtención do título oficial de máster universitario en Desenvolvemento Económico e Innovación pola Universidade de Santiago de Compostela, que quedará configurado consonte o anexo a esta resolución.
Santiago de Compostela, 16 de marzo de 2023
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
Especialidades e orientacións.
Este máster conta con dúas orientacións:
– Académico-profesional.
– Investigadora.
Na orientación académico-profesional, o alumnado terá que presentar un TFM claramente aplicado, realizar as prácticas externas en empresas ou institucións e cursar a materia optativa Avaliación e Financiamento de Proxectos de Investimento (salvo autorización motivada da Comisión Académica do título).
Na orientación investigadora deberá presentar un TFM cunha metodoloxía e unha carga teórica propia dun traballo de investigación, realizar as prácticas externas nun centro ou grupo de investigación e cursar a materia optativa Metodoloxía e Técnicas de Investigación Aplicada en Desenvolvemento, Sustentabilidade e Innovación (salvo autorización motivada da Comisión Académica do título).
Ademais, o máster organízase en dúas especialidades:
– Especialidade en Xestión da Investigación e da Innovación.
– Especialidade en Sustentabilidade e Economía Circular.
O alumnado deberá cursar obrigatoriamente unha das dúas especialidades, para o cal deberá superar 7 materias optativas do módulo da especialidade elixida.
Complementos formativos.
Os/as alumnos/as que carezan de coñecementos previos de Economía e Administración de Empresas cursarán obrigatoriamente complementos formativos do Módulo de nivelación.
A Comisión Académica do Mestrado decidirá por consenso os complementos de formación que deberá cursar o alumnado tendo en conta a titulación con que acceden, así como a experiencia e formación complementaria reflectida no currículo.
RESOLUCIÓN do 16 de marzo de 2023 pola que se publica a modificación do plan de estudos do máster universitario en Dirección de Empresas.
Universidade de Santiago de Compostela — III. Outras disposicións — 03/04/2023

Consonte o disposto nos artigos 26 e 28 do Real decreto 1393/2007, do 29 de outubro, polo que se establece o procedemento para a modificación de plans de estudos xa verificados, e unha vez recibido o informe favorable da Axencia para a Calidade do Sistema Universitario de Galicia ás modificacións presentadas a este plan, con data do 20 de maio de 2022, esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar a modificación do plan de estudos conducente á obtención do título oficial do máster universitario en Dirección de Empresas pola Universidade de Santiago de Compostela, que quedará configurado consonte o anexo a esta resolución.
Santiago de Compostela, 16 de marzo de 2023
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
• Orientacións.
O máster oficial en Dirección de Empresas contempla dúas orientacións curriculares:
– Orientación académica.
– Orientación profesional.
O alumnado da orientación profesional ten que realizar as prácticas externas optativas de 13,5 ECTS. O resto do alumnado obterá o título pola orientación académica.
• Complementos de formación.
O alumnado que non reúna as competencias das titulacións vinculadas á Dirección de Empresas: licenciatura/grao en Administración e Dirección de Empresas ou diplomatura en Ciencias Empresariais, ou titulacións equivalentes, terá que realizar os complementos formativos do módulo preparatorio do seguinte modo:
– O alumnado procedente da licenciatura/grao en Economía, ou titulacións equivalentes, terá que cursar, con carácter obrigatorio, a materia Fundamentos de Finanzas, e con carácter de recomendación, a materia Fundamentos de Contabilidade.
– O resto do alumnado deberá cursar obrigatoriamente ambos complementos formativos.
EXTRACTO da Resolución do 24 de marzo de 2023 pola que se publican as bolsas para realizar prácticas universitarias no medio rural no curso académico 2022/23.
Universidade de Vigo — III. Outras disposicións — 03/04/2023

BDNS (Identif.): 684045.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvencións https://www.infosubvenciones.es/
bdnstrans/GE/es/convocatoria
Primeiro.
Persoas beneficiarias
Alumnado que está matriculado en titulacións oficiais de grao ou mestrado oficial da Universidade de Vigo no curso académico 2022/23.
Segundo.
Obxecto
O obxectivo que se persegue é que estudantado universitario de calquera titulación oficial poida completar a súa formación mediante a realización de prácticas académicas, tanto curriculares como extracurriculares, no ámbito rural, en zonas con problemas de despoboamento, residindo nel, coñecéndoo en profundidade e convivindo e colaborando coa súa xente, de modo que poidan velo como un lugar de oportunidades para o desenvolvemento do seu futuro profesional.
Terceiro.
Bases reguladoras
Resolución pola que se convocan as bolsas para realizar prácticas universitarias no medio rural no curso académico 2022/23.
Cuarto. Contía
A contía total do crédito destinado a estas axudas é de setenta e nove mil trinta e catro con vintecinco euros (79.034,25 €).
Quinto.
Prazo de presentación de solicitudes
Desde o 27 de marzo ata o 14 de abril de 2023.
Vigo, 24 de marzo de 2023
RESOLUCIÓN do 14 de marzo de 2023 pola que se publica o plan de estudos do máster universitario en Desafíos das Cidades.
Universidade de Santiago de Compostela — III. Outras disposicións — 03/04/2023

Obtida a verificación do plan de estudos polo Consello de Universidades, logo do informe favorable da Axencia para a Calidade do Sistema Universitario de Galicia, así como a autorización da Comunidade Autónoma de Galicia, e establecido o carácter oficial do título polo Acordo do Consello de Ministros do 18 de outubro de 2022 (publicado no BOE do 28 de outubro pola Resolución do secretario xeral de universidades do 21 de outubro).
Esta reitoría, de conformidade co disposto no artigo 35 da Lei orgánica 6/2001, de universidades, na redacción dada pola Lei orgánica 4/2007, resolve publicar o plan de estudos conducente á obtención do título oficial do máster universitario en Desafíos das Cidades pola Universidade da Coruña; a Universidade de Santiago de Compostela; a Universidade de Vigo; Universidade de Porto (Portugal); Universidade de Trás-Os-Montes e Alto Douro (Portugal) e Universidade do Minho (Portugal).
Santiago de Compostela, 14 de marzo de 2023
Cadro 1. Distribución de créditos ECTS segundo o tipo de materia.
Cadro 2. Plan de estudos do máster.
RESOLUCIÓN do 21 de marzo de 2023 pola que se dá publicidade dos convenios subscritos no terceiro cuadrimestre do exercicio 2022.
Instituto Galego de Promoción Económica — III. Outras disposicións — 03/04/2023

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar no Diario Oficial de Galicia unha relación dos convenios subscritos referidos ao cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica no terceiro cuadrimestre de 2022, a cal se anexa con esta resolución.
Santiago de Compostela, 21 de marzo de 2023
EXTRACTO da Orde do 20 de marzo de 2023 pola que se convocan os premios extraordinarios de bacharelato correspondentes ao curso 2022/23 (código de procedemento ED311A).
Consellería de Cultura, Educación, Formación Profesional e Universidades — III. Outras disposicións — 03/04/2023

BDNS (Identif.): 684148.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Alumnado que finalice os estudos de bacharelato no curso 2022/23 nun centro docente da Comunidade Autónoma de Galicia, ben na modalidade presencial ou na modalidade a distancia, sexa proposto para título na convocatoria ordinaria do dito curso e obtivese unha nota media do bacharelato igual ou superior a 8,75.
Segundo. Obxecto
Convocar na Comunidade Autónoma de Galicia os premios extraordinarios de bacharelato (código de procedemento ED311A) para o alumnado que finalice os estudos de bacharelato no curso 2022/23 nun centro docente da Comunidade Autónoma de Galicia e cumpra os requisitos establecidos nesta orde.
Terceiro. Bases reguladoras
Orde ECD/482/2018, do 4 de maio, pola que se regulan os premios nacionais de bacharelato establecidos pola Lei orgánica 2/2006, do 3 de maio, de educación (BOE núm. 115, do 11 de maio).
Cuarto. Importe
Vinte premios extraordinarios cunha dotación global de 20.000 €. Cada premio estará dotado con 1.000 €.
Quinto. Prazo de presentación de solicitudes
O prazo de presentación de solicitudes será dun mes, comezará o día 26 de abril de 2023 e rematará o día 25 de maio de 2023.
Santiago de Compostela, 20 de marzo de 2023
RESOLUCIÓN do 27 de marzo de 2023 pola que se ordena a publicación do Acordo do Consello da Xunta de Galicia do 23 de marzo de 2023 polo que se aproba a modificación da relación de postos de traballo da Consellería do Mar.
Consellería de Facenda e Administración Pública — III. Outras disposicións — 03/04/2023

A aprobación da modificación da relación de postos de traballo da Consellería do Mar xustifícase polas razóns indicadas no punto primeiro do acordo.
Esta modificación é unha modificación parcial que contén cambios de diversa natureza pero, por razóns de eficacia e operatividade, considérase máis axeitada unha publicación completa e non parcial dela, de tal xeito que figuran postos cuxas características foron aprobadas en modificacións anteriores.
Nesta publicación figuran postos aos cales lles foron clasificadas as excepcionalidades da súa cobertura polo sistema de libre designación, mediante o Acordo do Consello da Xunta de Galicia do 2 de agosto de 2018 polo que se aproba a relación de postos de traballo da Consellería do Mar (DOG núm. 157, do 20 de agosto).
En consecuencia, por proposta da Consellería do Mar e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 23 de marzo de 2023, adoptou o seguinte
Primeiro. Aprobar a modificación da relación de postos de traballo da Consellería do Mar nos termos que se sinalan no anexo deste acordo, como consecuencia das súas necesidades funcionais e organizativas actuais.
Segundo. Ordenar a súa publicación no Diario Oficial de Galicia para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 23 de marzo de 2023, relativo á aprobación da modificación da relación de postos de traballo da Consellería do Mar, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no Diario Oficial de Galicia como anexo desta resolución.
Santiago de Compostela, 27 de marzo de 2023
RESOLUCIÓN do 15 de febreiro de 2023, da Secretaría Xeral Técnica da Vicepresidencia Segunda e Consellería de Presidencia, Xustiza e Deportes, pola que se dá publicidade da encarga á Empresa Pública de Servicios Agrarios Galegos, S.A. (Seaga) para a execución dos traballos de retirada e destrución de niños incluídos no Programa galego de vixilancia e control fronte á avespa asiática (avespa velutina).
Vicepresidencia Segunda e Consellería de Presidencia, Xustiza e Deportes — III. Outras disposicións — 24/02/2023

En virtude do establecido no artigo 32.6.b) da Lei 9/2017, do 8 de novembro, de contratos do sector público, pola que se traspoñen ao ordenamento xurídico español as directivas do Parlamento Europeo e do Consello 2014/23/UE e 2014/24/UE, do 26 de febreiro, dáse publicidade á seguinte encarga:
– Resolución do 6 de febreiro de 2023, da Vicepresidencia Segunda e Consellería de Presidencia, Xustiza e Deportes, pola que se encarga á Empresa Pública de Servizos Agrarios Galegos, S.A. (Seaga) a execución dos traballos de retirada e destrución de niños incluídos no Programa galego de vixilancia e control fronte á avespa asiática (avespa velutina).
– Actividade: traballos de retirada e destrución de niños incluídos no Programa galego de vixilancia e control fronte á avespa asiática (avespa velutina).
– Natureza e alcance da encarga:
Trátase dunha encarga a un medio propio de acordo cos artigos 32 da Lei 9/2017, do 8 de novembro; 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, e 13 da Lei 14/2013, do 26 de decembro, de racionalización do sector público autonómico.
A Empresa Pública de Servicios Agrarios Galegos, S.A. (Seaga) é unha sociedade mercantil pública autonómica das previstas no artigo 102 da Lei 16/2010, do 17 de decembro, que de acordo co artigo 1.4 dos seus estatutos ten a consideración de medio propio e instrumental e de servizo técnico da Administración xeral da Comunidade Autónoma de Galicia e das entidades instrumentais do sector público autonómico.
Seaga encargarase da xestión de avisos de presenza de niños de avespa velutina segundo o Programa galego de vixilancia e control fronte á avespa asiática.
– Financiamento: o orzamento de execución ascende a un millón setecentos setenta e catro mil novecentos dezanove euros con noventa e oito céntimos (1.774.919,98 €), que se financiará con cargo á aplicación orzamentaria 06.04.141A.227.42 dos orzamentos xerais da Comunidade Autónoma para o ano 2023, na cal existe crédito adecuado e suficiente.
– Prazo de vixencia: comezará o día da sinatura da encarga (6 de febreiro de 2023) e estenderase ata o 30 de decembro de 2023, e poderá prorrogarse nos termos que se determinen antes da finalización da encarga.
Santiago de Compostela, 15 de febreiro de 2023
RESOLUCIÓN do 27 de marzo de 2023, de cesamento dun membro do Comité de Ética da Investigación con Medicamentos de Galicia (CEIm-G).
Consellería de Sanidade — II. Autoridades e persoal — 10/04/2023

A presidenta do Comité de Ética da Investigación con Medicamentos de Galicia (CEIm-G) enviou, o día 20.2.2023, un escrito á Xerencia do Servizo Galego de Saúde en que comunica a renuncia dunha persoa como membro do referido comité.
Antecedentes:
Mediante a Resolución do 17 de decembro de 2021, que se publicou no Diario Oficial de Galicia do 31 de decembro, concedeuse a renovación da acreditación do CEIm-G e nomeáronse membros as persoas que se relacionaban no seu anexo.
Entre as persoas que se relacionaban no anexo figuraba Juan Manuel Vázquez Lago, médico especialista en medicina preventiva no Complexo Hospitalario Universitario de Santiago, quen renuncia agora, por motivos persoais, á súa condición de membro do comité.
Consideracións legais e técnicas:
1. O Decreto 63/2013, do 11 de abril, regula os comités de ética de investigación clínica de Galicia. No relativo á súa composición, o artigo 5.4 sinala que as persoas membros deste comité «serán designadas e nomeadas pola persoa titular da consellería competente en materia de sanidade, por proposta da Secretaría Xeral Técnica, garantindo en todo caso a representación equilibrada entre homes e mulleres».
O número 7 do artigo 5 dispón que «o nomeamento se efectuará por un período coincidente co de vixencia da acreditación do comité, aínda que poderá ser revogado ben por solicitude de baixa da persoa interesada, ben por se teren modificado as circunstancias que motivaron a súa designación de modo que supoña a perda dos requisitos para integrar o comité, ou ben por incumprimento notorio das súas funcións, a criterio do comité, e logo de audiencia do/da interesado/a».
Acerca da composición numérica, en concreto, o número 1 do mesmo artigo sinala que «estará formado por un mínimo de nove e un máximo de vinte e cinco membros, de maneira que se asegure a independencia, competencia e experiencia na toma de decisións e no cumprimento das súas funcións».
Na actualidade, o comité axústase na súa composición aos citados topes numéricos.
2. O Decreto 137/2019, do 10 de outubro, polo que se establece a estrutura orgánica do Servizo Galego de Saúde, dispón no artigo 5.7 que se adscribe á Xerencia do Servizo Galego de Saúde o Comité Autonómico de Ética da Investigación de Galicia, ou órgano que o substitúa.
Logo de ver o que se expuxo, e de acordo coa proposta que efectuou a xerente do Servizo Galego de Saúde,
O cesamento, por causa de renuncia, de Juan Manuel Vázquez Lago como membro do Comité de Ética da Investigación con Medicamentos de Galicia (CEIm-G).
Santiago de Compostela, 27 de marzo de 2023
RESOLUCIÓN do 30 de marzo de 2023 pola que se anuncia o acordo do Pleno do Consello de Contas de Galicia de publicación do Informe de seguimento de recomendacións. Entidades locais, exercicios 2020-2021.
Consello de Contas de Galicia — III. Outras disposicións — 11/04/2023

De conformidade co disposto no artigo 19 da Lei 6/1985, do 24 de xuño, do Consello de Contas, anúnciase a aprobación e publicación polo Pleno do Consello de Contas de Galicia, con data do 30 de marzo de 2023, do seguinte informe:
– «1702021-03. Informe de seguimento de recomendacións. Entidades locais, exercicios 2020-2021».
Ligazón para acceder ao texto completo do informe:
https://www.ccontasgalicia.es/gl/menus-consello/fiscalizacion/informes
Santiago de Compostela, 30 de marzo de 2023
RESOLUCIÓN do 30 de marzo de 2023 pola que se dá publicidade das axudas concedidas ao abeiro da Resolución do 26 de decembro de 2022 pola que se establecen as bases reguladoras para a concesión, en réxime de concorrencia non competitiva, de subvencións a concellos para o apoio, promoción e difusión das festas declaradas de interese turístico de Galicia, e se procede á súa convocatoria por anticipado de gasto para o ano 2023 (código de procedemento TU500A).
Axencia de Turismo de Galicia — III. Outras disposicións — 11/04/2023

En cumprimento do disposto no artigo 15.1 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 23 das bases reguladoras da convocatoria,
Facer público no Diario Oficial de Galicia e na páxina web da Axencia de Turismo de Galicia (http://turismo.xunta.es//) o resultado do proceso de concesión das subvencións previstas que se financiarán cun crédito total de 400.000 €, con cargo á aplicación orzamentaria 04.A2.761A.760.1, código de proxecto 2017 00005, que figuran no anexo desta resolución, concedidas ao abeiro da Resolución do 26 de decembro de 2022 pola que se establecen as bases reguladoras para a concesión, en réxime de concorrencia non competitiva, de subvencións a concellos para o apoio, promoción e difusión das festas declaradas de interese turístico de Galicia, e se procede á súa convocatoria por anticipado de gasto para o ano 2023.
Santiago de Compostela, 30 de marzo de 2023
EXTRACTO da Orde do 24 de marzo de 2023 pola que se convocan axudas para o ano 2023 co fin de financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial (código de procedemento ED507A).
Consellería de Cultura, Educación, Formación Profesional e Universidades — III. Outras disposicións — 11/04/2023

BDNS (Identif.): 685261.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Beneficiarias
As confederacións e federacións de nais e pais do alumnado, e as asociacións de nais e pais do alumnado de centros de educación especial da Comunidade Autónoma de Galicia.
Segundo. Obxecto
As axudas teñen como obxecto apoiar e incrementar a realización de actividades por parte das entidades antes sinaladas, mediante a subvención dos gastos ocasionados por elas, así como dos derivados da xestión administrativa, da adquisición de material non inventariable e do mantemento ordinario das instalacións desde o 1 de xaneiro ata o 31 de outubro de 2023.
Terceiro. Bases reguladoras
Orde do 24 de marzo de 2023 pola que se convocan axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2023 (código de procedemento ED507A).
Cuarto. Importe
Axudas cunha dotación total de 60.271,00 euros, cantidade que procede de fondos propios da Comunidade Autónoma de Galicia.
Quinto. Prazo de presentación de solicitudes
Será dun mes, contado a partir do día seguinte ao da publicación desta orde no Diario Oficial de Galicia.
Santiago de Compostela, 24 de marzo de 2023
RESOLUCIÓN do 27 de marzo de 2023 pola que se dá publicidade á encomenda á Axencia Galega de Infraestruturas para a xestión das actuacións para a redacción do proxecto e a execución das obras de construción dun novo centro de saúde no concello de Meis (Pontevedra).
Consellería de Sanidade — III. Outras disposicións — 10/04/2023

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución da Consellería de Sanidade, do 22 de marzo de 2023, pola que se encomenda á Axencia Galega de Infraestruturas a xestión das actuacións para a redacción do proxecto e a execución das obras de construción do novo centro de saúde de Meis (Pontevedra).
– Actividades que realizará a Axencia Galega de Infraestruturas:
1. A dirección da redacción do proxecto con base no plan funcional redactado polo Servizo Galego de Saúde, así como a supervisión e aprobación técnica do proxecto.
2. Realizar os actos e negocios xurídicos propios da preparación, selección de contratista, adxudicación e execución dos contratos que sexan precisos para cumprir o obxecto da encomenda e, nomeadamente, os de redacción de proxecto, obra, dirección da obra, dirección de execución material e coordinación de seguridade e saúde.
3. Con base no establecido no artigo 62 da LCSP, asumir a función de responsable do contrato, para o que o órgano de contratación designará unha persoa física ou xurídica vinculada a esta Axencia, a quen corresponderá supervisar a súa execución, adoptar as decisións e ditar as instrucións necesarias co fin de asegurar a correcta realización da prestación pactada, dentro do ámbito de facultades que o órgano de contratación lle atribúa.
4. Convocar o Servizo Galego de Saúde para que designe unha persoa representante, que asistirá ao acto de recepción das obras, en que se levará a cabo a súa entrega.
5. Calquera competencia que lle corresponda en virtude da normativa de aplicación.
A Axencia, no desenvolvemento da actividade encomendada, seguirá as directrices e instrucións da Consellería de Sanidade e do Servizo Galego de Saúde, aos cales lles corresponden os poderes de verificación e control da encomenda.
– Natureza e alcance da xestión encomendada: a encomenda ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén recollida no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: desde o día seguinte ao da súa sinatura ata a data de finalización do prazo de garantía da obra.
Santiago de Compostela, 27 de marzo de 2023
CORRECCIÓN DE ERROS. Resolución do 23 de marzo de 2023 pola que se aproba a convocatoria ordinaria para a avaliación previa á asignación das retribucións adicionais relativas ao complemento de recoñecemento ao labor docente e ao complemento de recoñecemento ao labor investigador, e se abre o prazo para a presentación de solicitudes correspondentes á convocatoria de 2022 (código de procedemento ED701B).
Axencia para a Calidade do Sistema Universitario de Galicia — III. Outras disposicións — 10/04/2023

Advertidos erros na citada resolución, publicada en el Diario Oficial de Galicia núm. 66, do 4 de abril de 2023, cómpre facer as seguintes correccións:
Na páxina 22144, onde di:
«Novena. Prazo
O prazo para presentar as solicitudes será de vinte (20) días hábiles contados desde o día seguinte ao da publicación desta resolución no Boletín Oficial del Estado».
Debe dicir:
«Novena. Prazo
O prazo para presentar as solicitudes será de vinte (20) días hábiles contados desde o día seguinte ao da publicación desta resolución no Diario Oficial de Galicia».
Na páxina 22146, onde di:
«Décimo quinta. Entrada en vigor
A presente resolución producirá efectos a partir do día seguinte ao da súa publicación no Boletín Oficial del Estado».
Debe dicir:
«Décimo quinta. Entrada en vigor
A presente resolución producirá efectos a partir do día seguinte ao da súa publicación no Diario Oficial de Galicia».
EXTRACTO da Resolución do 23 de marzo de 2023, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se convocan para o ano 2023 (código de procedemento PR905A).
Presidencia da Xunta de Galicia — III. Outras disposicións — 10/04/2023

BDNS (Identif.): 685558.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Poderán ser beneficiarias destas axudas as seguintes persoas que, residindo fóra de España con nacionalidade española, establezan a súa residencia na Comunidade Autónoma galega:
a) As persoas galegas e nacidas en Galicia.
b) Os/as cónxuxes ou persoas con unión análoga á conxugal das persoas galegas e nacidas en Galicia.
c) Os/as descendentes por consanguinidade das persoas galegas e nacidas en Galicia.
Segundo. Obxecto
Esta resolución ten por obxecto aprobar as bases que regularán o procedemento de concesión, en réxime de concorrencia non competitiva, de subvencións da Secretaría Xeral da Emigración que teñen por finalidade a concesión de axudas extraordinarias e non periódicas, dirixidas a persoas emigrantes galegas retornadas que carezan dos recursos suficientes, para axudar a facer fronte aos gastos extraordinarios da unidade familiar derivados do seu retorno á Comunidade Autónoma de Galicia (código de procedemento PR905A).
Terceiro. Bases reguladoras
Resolución do 23 de marzo de 2023, da Secretaría Xeral da Emigración, pola que se aproban as bases reguladoras para a concesión das axudas extraordinarias a persoas emigrantes galegas retornadas e se convocan para o ano 2023 (código de procedemento PR905A).
Cuarto. Importe
1. Para a concesión destas subvencións destinarase un crédito dun millón setecentos mil euros (1.700.000 €), con cargo á aplicación orzamentaria 04.30.312C.480.2 dos orzamentos xerais da Comunidade Autónoma de Galicia para o ano 2023.
2. Este importe poderá ser ampliado nos casos establecidos no artigo 31.2 da Lei 9/2007, do 13 de xuño, de subvencións de Galicia, e no artigo 30.2 do Decreto 11/2009, do 8 de xaneiro, polo que se aproba o seu regulamento, en función das maiores dispoñibilidades orzamentarias que se poidan producir na devandita aplicación e condicionado á declaración de dispoñibilidade do crédito e, se é o caso, logo de aprobación da modificación orzamentaria que proceda. Neste caso, publicarase a ampliación do crédito nos mesmos medios que a convocatoria, sen que tal publicidade implique a apertura de prazo para presentar novas solicitudes nin o inicio dun novo cómputo de prazo para resolver.
Quinto. Prazo de presentación de solicitudes
O prazo para a presentación de solicitudes estará aberto desde o día seguinte ao da publicación desta resolución no
Diario Oficial de Galicia
ata o 29 de setembro de 2023, incluído.
Santiago de Compostela, 23 de marzo de 2023
RESOLUCIÓN do 5 de abril de 2023 pola que se fai público o punto primeiro do Acordo da Xunta Electoral Central, do 16 de marzo de 2023, polo que se aproban os modelos de actas que se van utilizar nas eleccións aos órganos de goberno das entidades locais menores, convocadas polo Decreto 26/2023, do 30 de marzo.
Vicepresidencia Segunda e Consellería de Presidencia, Xustiza e Deportes — III. Outras disposicións — 10/04/2023

A Xunta Electoral Central adoptou, con data do 16 de marzo de 2023, o seguinte acordo:
«Aprobar os modelos de actas que se van utilizar, nas eleccións a entidades locais menores de Galicia, de conformidade co establecido no artigo 19.1.g) da Lei orgánica do réxime electoral xeral, por proposta da Vicepresidencia Segunda e Consellería de Presidencia, Xustiza e Deportes da Xunta de Galicia, as mesas electorais: de escrutinio e de sesión; e os modelos de actas que van utilizar as xuntas electorais: de constitución para o escrutinio xeral, de escrutinio, das sesións do escrutinio e de proclamación de electos».
Santiago de Compostela, 5 de abril de 2023
RESOLUCIÓN do 31 de marzo de 2023 pola que se ordena a publicación do Acordo do Consello da Xunta de Galicia, do 30 de marzo de 2023, polo que se aproba a modificación da relación de postos de traballo da Consellería de Política Social e Xuventude.
Consellería de Facenda e Administración Pública — III. Outras disposicións — 10/04/2023

A aprobación da modificación da relación de postos de traballo da Consellería de Política Social e Xuventude, xustifícase polas razóns indicadas no apartado primeiro do acordo.
En consecuencia, por proposta da Dirección Xeral da Función Pública da Consellería de Facenda e Administración Pública, e unha vez consultadas as organizacións sindicais presentes na Mesa de Negociación e na Comisión de Persoal, o Consello da Xunta de Galicia, na súa reunión do 30 de marzo de 2023, adoptou o seguinte,
Primeiro. Aprobar a modificación da relación de postos de traballo da Consellería de Política Social e Xuventude, nos termos que se sinalan no anexo a este acordo, en desenvolvemento da Orde da Consellería de Facenda do 31 de outubro de 2019 pola que se convocou proceso selectivo para o ingreso, pola quenda de acceso libre e promoción interna, no corpo facultativo de grao medio da escala de técnicos facultativos de servizos sociais, especialidade enfermaría, da Administración especial da Administración xeral da Comunidade Autónoma de Galicia (subgrupo A2), (DOG nº 211, do 6 de novembro).
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 30 de marzo de 2023, relativo á aprobación da modificación da relación de postos de traballo da Consellería de Política Social e Xuventude, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 31 de marzo de 2023
RESOLUCIÓN do 24 de marzo de 2023, da Dirección Xeral de Relacións Laborais, pola que se dispón a inscrición no rexistro e a publicación da acta da Comisión Negociadora do VI Convenio colectivo autonómico de Galicia de aparcadoiros, garaxes, estacionamentos regulados de superficie e retirada e depósito de vehículos da vía pública, pola que se actualizan as táboas salariais para 2023.
Consellería de Promoción do Emprego e Igualdade — III. Outras disposicións — 14/04/2023

Visto o texto da acta da Comisión Negociadora do VI Convenio colectivo autonómico de Galicia de aparcadoiros, garaxes, estacionamentos regulados de superficie e retirada e depósito de vehículos da vía pública, pola que se actualizan as táboas salariais para 2023, que se subscribiu o 13 de outubro de 2022, entre a representación de Asesga e os representantes dos traballadores e traballadoras pertencentes aos sindicatos CC.OO. e UXT, e de conformidade co disposto no artigo 90, números 2 e 3, do Real decreto lexislativo 2/2015, do 23 de outubro, polo que se aproba o texto refundido da Lei do Estatuto dos traballadores, e no Real decreto 713/2010, do 28 de maio, sobre rexistro e depósito de convenios colectivos, acordos colectivos de traballo e plans de igualdade.
A Dirección Xeral de Relacións Laborais
Primeiro. Ordenar o seu rexistro e depósito no Rexistro de Convenios e Acordos Colectivos de Traballo da Comunidade Autónoma de Galicia (Regcon), creado mediante a Orde do 29 de outubro de 2010
Segundo. Dispoñer a súa publicación no
Diario Oficial de Galicia
.
Santiago de Compostela, 24 de marzo de 2023
Mediante videoconferencia realizada o día 8 de febreiro de 2023, ás 10.00 horas, reúnense as persoas que a seguir se relacionan, nas representacións que se indican:
O obxecto da reunión, previamente coñecido polas partes, é:
– Revisar e actualizar, se procede, as táboas salariais aplicables para o ano 2023.
Primeiro. En aplicación do establecido na disposición derradeira primeira do convenio, increméntanse nun 2,00 % as últimas táboas salariais publicadas correspondentes ao ano 2022, configurando así as novas táboas salariais de aplicación para o ano 2023, que se achegan como anexo a esta acta.
Á parte do salario base fixo garantido, cóbranse neste convenio outros complementos fixados en función de circunstancias relativas ás condicións persoais das persoas traballadoras, ao traballo realizado ou á situación e/ou resultados da empresa que poden integrar a base do cálculo do SMI. En todo caso, as persoas traballadoras afectadas por este convenio non poderán percibir salarios inferiores ao SMI establecido en cada momento.
Segundo. Acórdase facultar a persoa que designe o Consello Galego de Relacións Laborais para que, en nome desta Comisión, realice canto xestións sexan necesarias para o depósito, rexistro e publicación polos organismos competentes desta acta.
Ao non haber máis asuntos que tratar, levántase a sesión ás 10.30 horas.
EXTRACTO da Orde do 31 de marzo de 2023 pola que se convocan os premios extraordinarios de educación secundaria obrigatoria ao rendemento académico correspondentes ao curso 2022/23 (código de procedemento ED311D).
Consellería de Cultura, Educación, Formación Profesional e Universidades — III. Outras disposicións — 14/04/2023

BDNS (Identif.): 686740.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Persoas beneficiarias
Alumnado que cursase durante o ano académico 2022/23 cuarto curso de educación secundaria obrigatoria no réxime ordinario en calquera dos centros da Comunidade Autónoma de Galicia, que estea proposto polo equipo docente para a expedición do título de graduado en educación secundaria e obtivese no conxunto dos catro cursos de educación secundaria obrigatoria unha nota media igual ou superior a 9,00 puntos.
Segundo. Obxecto
Convocar, na Comunidade Autónoma de Galicia, os premios extraordinarios de educación secundaria obrigatoria ao rendemento académico (código de procedemento ED311D) correspondentes ao curso 2022/23. Esta convocatoria, en réxime de concorrencia competitiva, está dirixida ao alumnado que destacase polo seu rendemento académico na etapa de educación secundaria obrigatoria.
Terceiro. Bases reguladoras
Orde ECD/1611/2015, do 29 de xullo (BOE núm. 183, do 1 de agosto), pola que se crean e regulan os premios nacionais ao rendemento académico do alumnado de educación secundaria obrigatoria e de ensinanzas artísticas profesionais nos ámbitos de música, danza e artes plásticas e deseño.
Cuarto. Importe
Vinte premios extraordinarios cunha dotación global de 20.000 €. Cada premio estará dotado con 1.000 €.
Quinto. Prazo de presentación de solicitudes
O prazo de presentación de solicitudes será dun mes; comezará o día 31 de maio de 2023 e rematará o día 30 de xuño de 2023.
Santiago de Compostela, 31 de marzo de 2023
RESOLUCIÓN do 27 de marzo de 2023 pola que se publica o estado de execución do orzamento da Comunidade Autónoma e as súas modificacións, así como a situación da tesouraría e movementos por operacións orzamentarias e extraorzamentarias correspondentes ao terceiro trimestre de 2022.
Consellería de Facenda e Administración Pública — III. Outras disposicións — 14/04/2023

De acordo co previsto no artigo 117 do texto refundido da Lei de réxime financeiro e orzamentario de Galicia, aprobado polo Decreto lexislativo 1/1999, do 7 de outubro, dáse publicidade ao estado de execución do orzamento da Comunidade Autónoma e ás súas modificacións, así como á situación de tesouraría e movementos por operacións orzamentarias e extraorzamentarias correspondentes ao terceiro trimestre de 2022, que figuran como anexo a esta resolución.
Santiago de Compostela, 27 de marzo de 2023